Cehia transmite Ucrainei că poate folosi armele sale pentru a ataca teritoriul Rusiei: „Nu avem nicio problemă”
Ministrul ceh de externe, Jan Lipavski, a declarat, joi, că țara sa este de acord ca Ucraina să folosească armele furnizate de ea pentru a ataca teritoriul Rusiei, după îndemnul în acest sens formulat de secretarul-general al NATO, Jens Stoltenberg. „Republica Cehă nu are nicio problemă dacă Ucraina se apără împotriva agresorului”, a spus ministrul ceh înaintea unei reuniuni a miniștrilor de externe din statele NATO, desfășurată la Praga.